Ses sterf in trompop botsingFoto: Laevelder / Lowvelder op Facebook Joseph Mabuza, woordvoerder van die provinsiale departement van gemeenskapsveiligheid, sê ‘n bakkie en ‘n vragmotor het reg van voor gebots. Hy sê drie mans en drie vroue is in die ongeluk dood. Mabuza sê die drie insittendes van die vragmotor is nie in die ongeluk beseer nie. Vusi Shongwe, LUR vir gemeenskapsveiligheid in Mpumalanga, het ‘n beroep op die polisie gedoen om dringend die oorsaak van die ongeluk te ondersoek. Hy het ook ‘n beroep op motoriste gedoen om waaksaam te wees. “Die LUR sê deur roekelose bestuurders te straf sal die regering ŉ sterk boodskap aan roekelose bestuurders stuur en dat dit sal help om die paaie veiliger te maak,” sê Mabuza.